cyanic-selkie/wikianc huggingface dataset:
Ռիբե
Պատմություն
Ռիբեն համարվում է Դանիայի քաղաքներից ամենահինը։ Ըստ հնագիտական տվյալների, այն հիմնադրվել է ոչ ուշ, քան VIII դարում։ 860 թվականին Համբուրգի առաջին եպիսկոպոս Սուրբ Անսգարը, Յուտլանդիայի թագավոր Էրիկի թույլտվությամբ, այստեղ եկեղեցի է կառուցում։ Բնակչոթյան թիվն աստիճանաբար ավելանում է, քաղաքը տարածաշրջանի համար դարձնելով մեծ և հեղինակավոր։ Հաճախակի կրկնվող մեծ հրդեհները մեծ վնաս հասցրեցին Ռիբեին. 1176-ից մինչև 1402 թվականը քաղաքը հրդեհվել է 7 անգամ։ 1362 և 1512 թվականներին ջրհեղեղները ողողեցին Ռիբեն։ Մեծ զոհերն ու ավերված բնակավայրերը քաղաքը թաղեցին սգի մեջ։ Այնուամենայնիվ, XV-XVI դարերի վերջում Ռիբեում բնակվում էր 5000 մարդ, ինչը այն դարձնում էր Հյուսիսային Եվրոպայի խոշորագույն քաղաքներից մեկը։ Հետագայում Կոպենհագենը և Օդենսեն սկսեցին մեծ թափով վերելք ապրել, որն էլ պատճառ հանդիսացավ Ռիբեի հեղինակության անկման։ 1659 թվականի ժանտախտից մահացան բնակիչների շուրջ 1/3-ը ։
Արտաքին հղոմներ
Կատեգորիա:Դանիայի քաղաքներ Կատեգորիա:8-րդ դարի հիմնադրումներ
Յուկագիրներ
Յուկագիրներ (ինքնանվանումը՝ — դեկտիլ, օդուլ — օդիլ, օդլի, վադուլ, ալաի), Արևելյան Սիբիրի փոքր ազգություն (1.4 հզ․, 1978)։ Խոսում են յուկագիրերեն։
Տունդրային յուկագիրներ
Տունդրային ու Տայգային յուկագիրները բնակվում են Յակուտական ԻՍՍՀ Նիժնեկոլիմսկի շրջանում, նաև՝ Վերխնեկոլիմսկի և Մագադանի մարզի Սրեդնեկանսկի շրջաններում։ Ռուսական գաղութատիրության սկզբում (17-րդ դար) յուկագիրների տոհմացեղային խմբերը զբաղեցնում էին Լենա գետից մինչև Անադիրի գետաբերանն ընկած տարածքը։
17-19-րդ դարերին համաճարակների, ներքին երկպառակությունների և ցարիզմի գաղութային քաղաքականության հետևանքով յուկագիրների քանակը նվազեց, նրանց մի մասը ձուլվեց յակուտներին, Էվեններին, ռուսներին։ Յուկագիրների հասարակական հարաբերություններում պահպանվել էին մայրիշխանությունից հայրիշխանության անցման շրջանի գծեր (մայրատեղային ամուսնության մնացուկներ)։ Չնայած յուկագիրների քրիստոնեացմանը (19-րդ դար), նրանց վրա մեծ ազդեցություն ունեին տոհմային շամանները (տես Շամանություն)։ Սովետական իշխանության տարիներին յու․ ընդգրկվել են որսորդական, եղջերաբուծական սովետական տնտեսություններում։
Գրականություն
Կատեգորիա:Յուկագիրներ
Պիեռ և Մարի Կյուրիների համալսարան
Պիեռ և Մարի Կյուրիների համալսարան  (Université Pierre-et-Marie-Curie), Փարիզ VI կամ ՊՄԿՀ, ֆրանսիական հասարակական, հետազոտական համալսարան 1971-2017 թվականներին : Համալսարանը գտնվում էր Ֆրանսիայի Փարիզի 5-րդ շրջանի Լատինական թաղամասում գտնվող Ժուսյու կամպուսում։
2018 թվականին համարվելով Ֆրանսիայի բժշկության և առողջության լավագույն համալսարանը ՝ միավորվել է Փարիզ-Սորբոն համալսարանի հետ՝ անվանվելով մեկ միասնական Սորբոնի համալսարան։
Պատմություն
Փարիզ VI-ը Փարիզի համալսարանի գիտությունների ֆակուլտետի ժառանգներից մեկն էր, որը 1970 թվականին բաժանվել է մի քանի համալսարանների՝ 1968 թվականի մայիսի ուսանողական բողոքներից հետո։ 1971 թվականին նախկին Փարիզի համալսարանի (Փարիզ VI-ը՝ որպես Գիտությունների ֆակուլտետ) հինգ ֆակուլտետները բաժանվել են և վերաբաշխվել տասներեք համալսարանների։ Փարիզ VI-ի կամպուսը կառուցվել է 1950-1960-ական թվականներին այն տարածքում, որտեղ նախկինում զբաղեցնում էին գինու պահեստները։ Դեկանը՝ Մարկ Զամանսկին, տեսել է Ժուսյու կամպուսը, որը կանգնած էր Փարիզի սրտում որպես գիտական մտքի շոշափելի խորհրդանիշ, գիտության ֆակուլտետի հետ, որը տեղակայված էր Լատինական թաղամասում, որպես մտավոր և հոգևոր շարունակականության մաս՝ կապված Փարիզի համալսարանական պատմության հետ։ Փարիզ VI-ը կիսել է Ժուսյու կամպուսը Փարիզ VII համալսարանի (Փարիզի Դիդրո համալսարան) և Փարիզի երկրաֆիզիկական ինստիտուտի հետ։
1974 թվականին Փարիզի VI համալսարանը ընդունել է Պիեռ և Մարի Կյուրիների համալսարան անվանումը ֆիզիկոսներ Պիեռ և Մարի Կյուրիների պատվին։ 2006 թվականին Պիեռ և Մարի Կյուրիների համալսարանը գործընկերության մեջ է մտել Արաբական Միացյալ Էմիրությունների կառավարության հետ՝ Աբու Դաբիում Աբու Դաբիի Փարիզ-Սորբոն համալսարան ստեղծելու համար։
2007 թվականին համալսարանը կրճատել է իր անունը՝ ՊՄԿՀ (UPMC) :
2008 թվականին համալսարանը միացել է Փարիզի համալսարաններ ասոցիացիային` համապատասխանաբար փոխելով իր պատկերանշանը և իր անունին ավելացնելով ասոցիացիայի անվանումը ։
ՊՄԿՀ-ն Ֆրանսիայում գիտական և բժշկական մեծ համալիր էր, ակտիվ հետազոտությունների շատ ոլորտներում՝ գործունեության և նվաճումների բարձր մակարդակով ։ Ֆրանսիայում համալսարանական մի շարք վարկանիշային աղյուսակներ պարբերաբար ՊՄԿՀ-ն դրել են 1-ին տեղում, և այն դասվել է աշխարհի լավագույն համալսարանների շարքում։ Համաշխարհային համալսարանների ակադեմիական աղյուսակում 2014 թվականին ՊՄԿՀ-ն զբաղեցրել է 1-ին տեղը Ֆրանսիայում, 6-րդը՝ Եվրոպայում և 35-րդը՝ աշխարհում, ինչպես նաև մաթեմատիկայի ոլորտում 4-րդը, ֆիզիկայի ոլորտում 25-րդը, բնական գիտությունների ոլորտում 14-րդը և 32-րդը` ճարտարագիտության, տեխնոլոգիայի և համակարգչային գիտության ոլորտում ։
ՊՄԿՀ-ն ունեցել է ավելի քան 125 լաբորատորիաներ, որոնց մեծ մասը Գիտական հետազոտությունների ազգային կենտրոնի հետ համատեղ։ Նշանավոր ինստիտուտներից և լաբորատորիաներից են եղել՝ Անրի Պուանկարեի ինստիտուտը, Փարիզի աստղաֆիզիկայի ինստիտուտը, Փարիզի 6-ի համակարգչային գիտությունների լաբորատորիան, Ժուսյուի մաթեմատիկայի ինստիտուտը (Փարիզ-Դիդրո համալսարանի հետ միասին) և Կաստլեր-Բրոզելի լաբորատորիան (Բարձրագույն մանկավարժական դպրոցի հետ միասին)։
Պիեռը և Մարի Կյուրիներ համալսարանի բժշկական ֆակուլտետը տեղակայվել է ուսումնական երկու հիվանդանոցներում՝ Պիտիե-Սալպետրիեր հիվանդանոցում և Սբ. Անտուան հիվանդանոցում (վերջինս ինքնին Սուրբ-Անտուան-դե-Չեմպսի աբբայության իրավահաջորդն է)։
Լուծարում
2010 թվականին ստեղծվել է Սորբոնի համալսարանական խումբը՝ ներառյալ Պանթեոն-Ասաս համալսարանը, Փարիզ-Սորբոն համալսարանը, Բնական պատմության ազգային թանգարանը, Բիզնեսի կառավարման եվրոպական ինստիտուտը և Կոմպիգենի տեխնոլոգիական համալսարանը, և այս առիթով նորից փոխվել է ՊՄԿՀ-ի պատկերանշանը ։
2018-ի հունվարի 1-ին ՊՄԿՀ-ն միավորվել է Փարիզի-Սորբոնի համալսարանի հետ՝ դառնալով մեկ միասնական Սորբոնի համալսարան  ։
Արտաքին հղումներ
Կատեգորիա:Ֆրանսիայի համալսարաններ Կատեգորիա:Համալսարաններ
Ասպազիյա (բանաստեղծուհի)
Ասպազիյա կամ Ասպազիա (Aspazija, ի ծնե` Յոհա՛ննա Էմի՛լիյա Լիզե՛տե Ռո՛զենբերգա (Johanna Emīlija Lizete Rozenberga), ամուսնությունից հետո` Էլզա Պլիեկշանե (Elza Pliekšāne), ), լատիշ բանաստեղծուհի և դրամատուրգ։
Գրող, հասարակական գործիչ Յան Ռայնիսի կինն է եղել ։
Կենսագրություն
Ասպազիյան ծնվել և մեծացել է 1865 թվականին հարուստ գյուղացու ընտանիքում Լատվիայի Ելգավա քաղաքից ոչ հեռու գտնվող բնակավայրում, որտեղ էլ միջնակարգ կրթություն է ստացել և երիտասարդական կազմակերպությունների ակտիվ մասնակիցներից է եղել։ Ուսումնառության վերջին տարում նա թողել է գիմնազիան, իսկ 1886 թվականին ամուսնացել է Վիլհելմ Մաքս Վալտերի հետ։ Հետագայում նա հետաքրքրվել է գրականությամբ, հիմնականում գերմանական հեղինակների ստեղծագործություններով։
Ասպազիան առաջին անգամ տպագրվել է 1887 թվականին «Ամենօրյա թերթիկ» («Dienas Lapa») թերթում։ 1891 թվականին նա ամուսնալուծվել է և մինչև 1893 թվականը մասնավոր ուսուցիչ է աշխատել Յաունսվիրլաուկաս երկրամասում (Jaunsvirlaukas pagasts)։ 1893 թվականին նա բնակություն է հաստատել Ռիգայում և սկսել է աշխատել որպես լրագրող։ 1894 թվականին Ռիգայում բեմադրվել են նրա առաջին պիեսները` Վաիդելոտե և Կորցնել իրավունքը (Vaidelote եւ Zaudētās tiesības) ։
Սոցիալ-դեմոկրատական հայացքներ
Ռուսաստանում 1905 թվականի հեղափոխությունը սկսվեց Սանկտ Պետերբուրգում հունվարյան բողոքի ցույցերից։ Մի քանի օրվա ընթացքում բողոքի ակցիաները հասան Ռիգա և 1905 թվականի հունվարի 13-ին շատերը սպանվեցին։ Ասպազիայի «Վայդելոտե» պիեսը ներկայացվեց հունվարին և մեկնաբանվել է որպես իմպերիալիստական Ռուսաստանի փլուզման կոչ։ Ռայնիսը նաև հրատարակել է «Փոթորիկի դեմքը» (Vētras Seja) հեղափոխական բանաստեղծությունների ժողովածուն։
Ցարի հրամանով հաշվեհարդար տեսան շատերի հետ։ Բազմաթիվ հեղափոխականներ ձերբակալվեցին և սպանվեցին է 1905-1906 թվականներին։ Այդ պատճառով Ռայնիսը և Ասպազիան արտագաղթեցին Շվեյցարիա և 1905-1920 թվականներին բնակություն հաստատեցին Լուգանո լճի ափին գտնվող Կաստանյոլա բնակավայրում։
Ասպազիան էմանսիպացիայի կողմնակից էր և պաշտպանում էր իր ամուսնու սոցիալ-դեմոկրատական հայացքները։ Առաջին համաշխարհային պատերազմից հետո, երբ վերադարձան անկախ Լատվիա, նրանք ջերմ ընդունելություն ունեցան և ի պատիվ նրանց անվանակոչվեցին Ռիգայի ամենագեղեցիկ փողոցները ։ Ասպազիան դարձավ ֆեմինիստական շարժման ակտիվ մասնակից։ Նա ակտիվորեն պաշտպանում էր կանանց իրավունքները։ Ասպազիան նաև դարձավ Լատվիայի 1904 թվականին ստեղծված սոցիալ-դեմոկրատական բանվորական կուսակցության անդամ և 1920 թվականի ապրիլի 17-18-ին տեղի ունեցած Լատվիայի առաջին Սահամանադրական ժողովի (Satversmes sapulce) ընտրություններում պատգամավոր ընտրված հինգ կանանցից մեկը (որը գործել է 1920 թվականի մայիսի 1-ից 1922 թվականի նոյեմբերի 7-ը) ։
Կյանքի վերջին տարիներ
Ռայնիսի մահից հետո, 1929 թվականին Ասպազիան մենակյաց կյանք է վարել` բնակվելով Ռիգայում կամ Դուբուլտիի իր ամառանոցում։
Ասպազիան մահացել է 1943 թվականի նոյեմբերի 5-ին, Դուբուլտիում (Յուրմալա), որտեղ բանակվում էր 1933 թվականից սկսած ։ Ասպազիան թաղված է Ռիգայի Ռայնիսի գերեզմանոցում, իր ամուսնու կողքին։
Ստեղծագործություն
Ասպազիայի առաջին աշխատանքները իրատեսական են, բայց նրա աշխատանքների մեծ մասը նեոռեալիստական են։ Դրանցից որոշները դեպի անցյալ կարոտախտով են լեցուն։ Օրինակ, 1894 թվականին գրված Վաիդելոտե (դիցաբանության աստվածների աղախինը) պիեսում գործողությունները տեղի են ունենում 14-րդ դարում Լիտվական մեծ դքսությունում։ Պարզ ճշմարտություններ և Չիրականացված նպատակներ պիեսները բազմաթիվ քննարկումների տեղիք են տվել, քանի որ բողոքում են հայրիշխանական հասարակության դեմ։ Արծաթե ծածկոց պիեսը (Sidraba šķidrauts) համարվում է նրա լավագույն աշխատանքը։ 1923 թվականին նա գրել է «Ասպազիյա» վերնագրված պիես ։
«Կարմիր Ծաղիկներ» բանաստեղծությունների ժողովածուում պարզ և հասարակ բաները դիտվում են ռոմանտիկ լույսի ներքո։ Միևնույն ժամանակ նրա բանաստեղծությունները լի են լույսով, ֆանտազիայով, և ապստամբ տրամադրություններով։ «Հոգու մթնշաղներ» (1904 թ.) ժողովածուն լի է հոռետեսական տրամադրություններով ։
Արտասահմանում ապրելով Ասպազիյան գրել է «Արևային անկյուն» և «Թևերը տարածել» բանաստեղծությունների ժողովածուները, որոնք պարունակում են ավելի քիչ սոցիալական ասպեկտներ և ավելի մտերմիկ տեքստեր, ավելի պակաս հասարակական բողոք և ավելի անձնական զգացումներ ։
Հիշատակ
Բանաստեղծուհու անունն է կրում Ռիգայի կենտրոնական փողոցներից մեկը` Ասպազիյա փողոց։ 2015 թվականին Լատվիայում թողարկվել է Ռայնիսի և Ասպազիայի հիշատակին նվիրված նամականիշ։
Ծանոթագրություններ
Կատեգորիա:Լատիշ դրամատուրգներ Կատեգորիա:20-րդ դարի քաղաքական գործիչներ Կատեգորիա:Սոցիալիստ ֆեմինիստներ Կատեգորիա:Կին դրամատուրգներ Կատեգորիա:Լատիշ բանաստեղծներ Կատեգորիա:Լատիշ թարգմանիչներ Կատեգորիա:Լատվիայի քաղաքական գործիչներ Կատեգորիա:Գրական կեղծանուններով հայտնի հեղինակներ Կատեգորիա:Լատվիայի կին քաղաքական գործիչներ
Մենդի Մուր
Ամանդա Լի (Մենդի) Մուր (Amanda Leigh "Mandy" Moore, ), ամերիկացի դերասանուհի, երգչուհի և երգերի հեղինակ։ «Երիտասարդ Հոլիվուդ» մրցանակի հաղթող։
Հայտնի է դարձել 2000-ական թվականներին՝ «So Real», «I Wanna Be with You», «Mandy Moore» և «Coverage» ալբոմների թողարկումից հետո, որոնք նախատեսված էին դեռահաս լսարանի համար։ 2002 թվականին Մուրը սկսել է իր դերասանական կարիերան՝ նկարահանվելով «Շտապիր սիրել» ֆիլմի գլխավոր դերում։ Հետագայում նա խաղացել է գլխավոր դերեր մի քանի երիտասարդական ֆիլմերում։ Երգիծական «Փրկվածը!» և «Ամերիկյան երազանք» ֆիլմերում Մուրը մարմնավորել է «վատ աղջկա»՝ նախկին ֆիլմերում մարմնավորած կերպարների հակապատկերին։ Ներկա պահին մարմնավորում է «Սա մենք ենք» հեռուստասերիալի գլխավոր՝ Ռեբեկկա Փիրսոնի դերը։
Վաղ տարիներ
Մուրը ծնվել է Օռլանդո քաղաքում, Ֆլորիդա, Սթեյսի և Դոն Մուրերի ընտանիքում։ Սթեյսին եղել է թերթի նախկին լրագրող, Դոնը՝ American Airlines ավիաընկերության օդաչու ։ Հորական կողմով Մուրը եղել է իռլանդացի և հնդիկ չերոկի, մայրական կողմի պապիկը եղել է ռուս հրեա, տատիկը՝ անգլիացի։ Տատիկը եղել է պրոֆեսիոնալ պարուհի Լոնդոնի Ուեսթ-Էնդա թատրոնում, Երկրորդ համաշխարհային պատերազմի ժամանակ ծառայել է Կանանց թագավորական ռազմածովային բանակում։ Հանդիպելով իր ապագա ամուսնուն, երբ նա գտնվում էր Լոնդոնում, որտեղ նա ծառայում էր, տատիկը գաղտնի փախչում է ԱՄՆ ։
Բորիս Զայդենբերգ
Կենսագրություն
Բորիս Զայդենբերգը ծնվել է 1929 թվականի մայիսի 21-ին Ուկրաինական ԽՍՀ-ի Օդեսա քաղաքում։ Նախնական և միջնակարգ կրթություն ստանալուց հետո ուսումը շարունակելու նպատակով մեկնում է Ուզբեկստան և 1950 թվականին ավարտում Ալեքսանդր Օստրովսկու անունը կրող Տաշքենդի թատերա-նկարչական ինստիտուտը։
Մենդի Մուր
Վաղ տարիներ
Մուրը ունի եղբայրներ՝ Սքոթը և Քայլը։ Նա մեծացել է Ալտամոնտ Սփրինգսում, երբ նրա ընտանիքը տեղափոխվել է հոր աշխատանքի պատճառով ։ Մուրին դաստիարակել են կաթոլիկները, նա հաճախել է եպիսկոպոս Մուրի կաթոլիկական միջնակարգ դպրոց (Bishop Moore Catholic High School) Օռլանդոյում ։ 2016 թվականի դեկտեմբերին Մուրը հարցազրույց է տվել, որում պատմել է, որ իր մայրը լեսբուհի է և թողել է իր ամուսնուն ուրիշ կնոջ համար։ Նրա երկու եղբայրները՝ Սքոթը և Քայլը, համասեռամոլներ են ։
Բորիս Զայդենբերգ
Կենսագրություն
1953 թվականին, որպես դերասան սկսել է աշխատել Մագնիտոգորսկի Պուշկինի անվան դրամատիկական թատրոնում, 1953-1962 թվականներին՝ Բրյանսկի երկրամասի դրամատիկական թատրոնում, իսկ 1962-2000 թվականիններին՝ Իվանովի անվան Օդեսայի ռուսական դրամատիկական թատրոնում։
Մենդի Մուր
Վաղ տարիներ
Մուրի հետաքրքրությունը երաժշտության հանդեպ ծագել է «Օկլահոմա!» մյուզիքլը դիտելուց հետո, ինչպես նաև տատիկը նրան ոգեշնչել է երգի պարապմունքներով։ Ապագա աստղի առաջին հանրային ելույթները կայացել են սպորտային մրցույթներում, որոնք տեղի էին ունենում Ֆլորիդայում, որտեղ Մուրը կատարել է ազգային օրհներգը։ Հետագայում նրան նկատում է Epic Records ձայնագրման գործակալության արտիստների ընտրության խմբի տնօրենը, ում ընկերը՝ FedEx գործակալությունից պատահական լսել է նրա երգը ձայնագրման ստուդիայում, որից հետո Մուրը պայմանագիր է ստորագրել ստուդիայի հետ։
Բորիս Զայդենբերգ
Կենսագրություն
Կինեմատոգրաֆիայի ասպարեզում Բորիսն իր գործունեությունը սկսել է 1965 թվականին, երբ կատարել է Եմելյանովի դերը «իժը» ֆիլմում։
Մենդի Մուր
1999-2002 թվականներ. Վաղ ալբոմներ
1999 թվականին Մուրը մասնակցել է Backstreet Boys խմբի միասնական շրջագայությանը ։ Նրա առաջին «So Real » ալբոմը թողարկվել է 1999 թվականին և զբաղեցրել է 31-րդ հորիզոնականը ամերիկյան Billboard 200 հիթ շքերթում ։ Ալբոմի թողարկումից հետո հետևորդները Մուրին տվել են վերջին տեղը «փոփ արքայադուստրերի շարքում», ինչպիսիք են՝ Բրիթնի Սփիրսը, Քրիստինա Ագիլերան և Ջեսսիկա Սիմփսոնը ։ Entertainment Weekly ամսագրի ակնարկում նշվել է, որ Մուրի երգերը, որոնք պտտվում են «դեռ անփորձ սիրո» շուրջ, կատարվում են «հեղձուցիչ պրոֆեսիոնալիզմով», իսկ ալբոմի բալլադները՝ «նողկալի են» ։ Եվ չնայած նրան, որ երգերը հնչում էին ռադիո եթերներում, իսկ նրա «So Real » ալբոմը ԱՄՆ-ում դարձել է պլատինե (2000 թվականի սկիզբ) և վաճառվել է մոտ 1 միլիոն օրինակով, ամեն ինչ չէր, որ այդքան հաջող էր, ինչպես Բրիթնի Սփիրսի, Քրիստինա Ագիլերայի և Ջեսսիկա Սիմփսոնի մոտ։
Բորիս Զայդենբերգ
Կենսագրություն
1961 թվականին ստացել է Ռուսաստանի Խորհրդային Ֆեդերատիվ Սոցիալիստական Հանրապետության վաստակավոր արտիստի կոչում։ Հայտնի է եղել նաև, որպես ռեժիսոր։ Օդեսայի ռուսական դրամատիկական թատրոնում, Օդեսայի երաժշտա-դրամատիկական թատրոնում և Օդեսայի օպերային դահլիճում ցուցադրել է շուրջ 30 հեղինակային թատերախաղ։
Մենդի Մուր
1999-2002 թվականներ. Վաղ ալբոմներ
Առաջնաելութային «Candy» փոփ սինգլը, որը ''Yahoo! Movies-ը բնութագրել է որպես «զարմանալի և գրգռիչ», գրեթե ընդգրկվել է ամերիկյան Billboard Hot 100 հիթ շքերթի թոփ 40-ում՝ զբաղեցնելով 41-րդ հորիզոնականը և դառնալով ոսկե ։ All Music Guide-ը'' անվանել է սինգլը միջին և տիպիկ, որը պարունակում է լիրիկա և նկարագրում է սերը «քաղցր հաճույքի լեզվով» ։
Բորիս Զայդենբերգ
Կենսագրություն
Բորիս Զայդենբերգը մահացել է 2000 թվականի հոկտեմբերի 20-ին Օդեսայում՝ 71 տարեկան հասակում ։
Ծանոթագրություններ
Կատեգորիա:Խորհրդային դերասաններ Կատեգորիա:Ուկրաինացի դերասաններ Կատեգորիա:Օդեսա քաղաքում ծնվածներ Կատեգորիա:ՌԽՖՍՀ վաստակավոր արտիստներ Կատեգորիա:Թատերական ռեժիսորներ
Մենդի Մուր
1999-2002 թվականներ. Վաղ ալբոմներ
2000 թվականի մայիսին թողարկվել է «I Wanna Be with You» ալբոմը, որն առաջին ալբոմի վերամշակված տարբերակն է ։ Ալբոմը, որի երաժշտության մեծ մասը ստեղծվել է սինթեզատորով, բաս կիթառով և հարվածային գործիքներով, ընդգրկել է նոր երգեր «So Real» երգերի և ռեմիքսներ հետ։ Որոշ դիտորդներ քննադատել են ալբոմը, քանի որ այն ընդգրկել է հին երգերի ռեմիքսները և չի առաջարկել հետագա ստեղծագործական զարգացում, իսկ All Music Guide-ը գրել է այսպես. «ավելի ցածրորակ, անպատշաճ, անճաշակ, և ավելին միանգամյա օգտագործման», քան նախորդը ։ Ալբոմը զբաղեցրել է 21-րդ հորիզոնականը Billboard 200 հիթ շքերթում, ԱՄՆ-ում այն դարձել է ոսկե, վաճառվել է մոտ 792 000 օրինակ ։ Գլխավոր «I Wanna Be With You» երգը եղել է միակ սինգլը ալբոմում և զբաղեցրել է 24-րդ հորիզոնականը Hot 100-ում, որը եղել է Մուրի լավագույն ցուցանիշը։ Այն նաև դարձել է «Նախաբեմ» (2000) ֆիլմի սաունդթրեքը ։
2001 թվականի հունիսին թողարկվել է նոր՝ «Mandy Moore» ալբոմը՝ «Saturate Me» (բալլադ R&B ոճում), «You Remind Me» և «In My Pocket» երգերով։ Որպես աջակցություն ալբոմին՝ անցկացվել է համերգ Mandy Moore Live@ShoutBack անվանումով։ Ալբոմը ներառել է երգեր ապտեմպո ռիթմով և արևելքի երաժշտության տարրերով ։ All Music Guide-ը այն անվանել է «հյութեղ, բազմաշերտ ապրանք» ։ Ալբոմը ստացել է բազմազան կարծիքներ քննադատների կողմից, և չնայած նրան, որ Entertainment Weekly-ը նշել է, որ Մուրը փորձել է ստեղծել նոր հնչեղություն և «ձայնի նուրբ նոտաներ ինչպես Նատալի Իմբրուլին է հնչում, նման դեռահասական փոփ երաժշտության, ամեն դեպքում այն կարող էր լինել ավելի վատը» , Rolling Stone ամսագիրը դրական է գնահատել Մուրին, ավելի շուտ որպես «սկսնակ ռոքեր, քան R&B-բախտագյուտի» և նշել է, որ նա դուրս է եկել «մեծ ճանապարհ» համեմատած նրա առաջին երկու ալբոմների հետ ։ Ալբոմը միանգամից զբաղեցրել է 35-րդ հորիզոնականը Billboard 200 հիթ շքերթում, հետագայում դարձել է ոսկե և վաճառվել է 443 000 կրկնօրինակ ։ «In My Pocket» սինգլը, որը Entertainment Weekly-ը գնահատել է որպես «պուլսացիոն եվրասկավառակ՝ հնդկական երաժշտության ազդեցությամբ» , Hot 100 հիթ շքերթում նույնիսկ չի հայտնվել։ Մուրը կենդանի կատարել է այն մի քանի անգամ, այդ թվում Teenapalooza շոուի ժամանակ Fox Network հեռուստաալիքով 2001 թվականին ։ Մյուս «Crush» սինգլը նույնպես հայտնվել է ամերիկյան հիթ շքերթներում, չնայած MTV շոուով հաճախ ցուցադրվել է տեսահոլովակը (Մուրը առաջին անգամ մասնակցել է MTV TRL շոուին)։ 2002 թվականի սկզբին թողարկվել է հատուկ «Cry» սինգլը՝ կապված «Շտապիր սիրել» ֆիլմի հետ, որում Մուրը առաջնաելույթ է կատարել գլխավոր դերում։
2006 թվականին Մուրը դառնությամբ մեկնաբանել է իր վաղ ալբոմները, նա ընդունել է դա որպես «զզվանք պատճառող» և, որ իր առաջին ալբոմները եղել են սարսափելի ։ Մուրը ասել է, որ նա վերադարձրել է գումարը յուրաքանչյուրին, ով գնել է իր առաջին երկու ալբոմները, եթե իհարկե կարողացել է ։ 2006 թվականի ապրիլին կայացած ռադիոհարցազրույցի ժամանակ հաղորդավարներից մեկը, ով լսել էր իր խոստովանությունը, խնդրել է վերադարձնել գումարը առաջին ալբոմի համար, ինչը և Մուրը անում է։
2003. Coverage ալբոմ, հավաքական ալբոմ և նոր պայմանագիր
2003 թվականի հոկտեմբերին Մուրը թողարկել է իր չորրորդ՝ «Coverage» ալբոմը, որը All Music Guide-ը անվանել է «ցատկ դեպի երաժշտական հասունացում», իսկ Entertainment Weekly-ին՝ «փորձ թողնել մաստակով շիկահերի կերպարը»։ Ալբոմում ընդգրկվել են 1970-ական և 1980-ական թվականների երգերի քավեր տարբերակները, որոնք իրենց ազդեցությունն են ունեցել երգչուհու մանկության վրա։ Մուրը նշել է, որ նա չի ցանկացել գերազանցել իրական կատարողներին, և միայն առաջարկել է նրանց երաժշտության իր սեփական տարբերակը։ Հենց այսպես, օրինակ, գնահատել են ալբոմը www.amazon.com (Heather Court) կայքում. Coverage ալբոմը բարձրացել է 14-րդ հորիզոնականը Billboard 200 հիթ շքերթում (Մուրի լավագույն նվաճումը այդ ժամանակ), բայց միակ սինգլը՝ «Have a Little Faith in Me» հաջողության չի հասել հիթ շքերթներում, չնայած նրան, որ առաջնաելույթ է կատարել թոփ 40-ում։
Անձնական կյանք
2008 թվականին սկսել է հանդիպել երաժիշտ Ռայան Ադամսի հետ։ Նրանք ամուսնացել են 2009 թվականի մարտի 10-ին։ 2015 թվականի մարտին Մուրը ամուսնալուծվելու հայց է ներկայացրել՝ պատճառ նշելով «անհաշտ տարբերությունները»։ Ամուսնալուծությունը ավարտվել է 2016 թվականի հունվարին։
2015 թվականի հուլիսից Մուրը հանդիպում է Թեյլոր Գոլդսմիթի՝ Daves խմբի կիթառահարի հետ։ Մոտակա մի քանի տարիների ընթացքում Մուրը ծրագրում է երեխա ունենալ։
Արտաքին հղումներ
Կատեգորիա:Ամերիկացի երգչուհիներ Կատեգորիա:Ամերիկացի կինոդերասանուհիներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի կոմպոզիտորներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի փոփ երգիչներ Կատեգորիա:Ամերիկացի երեխա դերասանուհիներ
Սանտու Ամարու (Բաիա)
Սանտու Ամարու  (Santo Amaro), համայնք Բրազիլիայում՝ Բաիա նահանգի կազմում։ Գտնվում է Սալվադոր ագլոմերացիայում։ Մտնում է Սանտու Անտոնիու դի Ժուզես գավառի կազմի մեջ։ Բնակչությունը կազմում է 61 516 մարդ՝ 2006 թվականի տվյալներով։ Գրավում է 518,260 կմ2 տարածք։ Բնակչության խտությունը՝ 118.7 մարդ/կմ²։ Քաղաքի տոնը նշվում է հուլիսի 18-ին։
Սանտու Ամարուն կանդոմբլե կոչվող դավանանքի կենտրոն է. այստեղ կան այդ պաշտամունքի 60-ից ավելի տաճարներ ։
Պատմություն
Քաղաքը հիմնադրվել է 1557 թվականին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Օղի
Օղի (водка, wódka), պինդ ալկոհոլային թորած խմիչք, հիմնականում բաղկացած ջրից և էթանոլից ։ Սովորաբար պատրաստվում է թթված նյութերի թորումից, մասնավորապես՝ ձավարեղենից և կարտոֆիլից, ինչպես նաև առանձին դեպքերում՝ մրգերից և շաքարից։
Օղու ալկոհոլային կազմը սովորաբար կազմում է 40% ալկոհոլ ըստ ծավալի (ԱԸԾ)։ Ռուսական, ուկրաինական, Էստոնական, լատվիական, լեհական, լիտվական և չեխական արտադրության oղիները հետևում են 40% ալկոհոլային մասնաբաժնին։ Եվրամիության անդամ երկրներում սահմանված ալկոհոլային մասնաբաժինը կազմում է 37,5% ԱԸԾ («Եվրոպական օղի»), իսկ Միացյալ Նահանգներում՝ 30% և բարձր ։
Ավանդաբար օգտագործում են օղին գերադասող Արևելյան Եվրոպայի և Բալթիկ ծովյան երկրներւմ։ Հաճախ օգտագործվում է կոկտեյլների և խառնուրդային խմիչքների մեջ («Վոդկա Մարտինի», «Վոդկա տոնիկ», «Պտուտակահան», «Գրեյհաունդ», «Արյունոտ Մերի», «Սեքս լողափում» և այլն)։
Կանոնավոր օգտագործման և/կամ չարաշահման դեպքում կարող է առաջացնել ալկոհոլային կախվածություն։
Ծանոթագրություններ
Կատեգորիա:Օղի Կատեգորիա:Ռուսական խոհանոց Կատեգորիա:Ռուսական հայտնագործություններ Կատեգորիա:Թունդ ալկոհոլային խմիչքներ
Մասրուց անապատ
Մասրուց անապատ, ճարտարապետական հուշարձան Հայաստանի Գեղարքունիքի մարզի Ձորագյուղ բնակավայրի արևելյան եզրին։ Արտաքինից ուղղանկյուն, ներսից եռաբսիդ, անկյուններում չորս ավանդատներով գմբեթավոր ոչ մեծ կառույց է։ Պատերը շարված են կոպիտ մշակված քարերից, իսկ կառուցողական առավել պատասխանատու մասերը (գմբեթակիր կամարները, թմբուկը և գմբեթը)՝ համեմատաբար կանոնավոր մշակված քարերից։ Հիմնովին վերակառուցվել է հարավարևմտյան ավանդատունը։ Գմբեթը և խաչաթևերը ծածկված են եղել հարթ, ուղղանկյուն սալերով։ Մասրուց անապատի կառուցման թվականը հայտնի չէ, սակայն իր ձևերով այն մոտ է Սյունիքի ճարտարապետական դպրոցի IX-X դարերի սահմանագծում կառուցված հուշարձաններին։
Տես նաև
Կատեգորիա:Գեղարքունիքի թեմի վանքեր և եկեղեցիներ Կատեգորիա:10-րդ դարի հայկական վանքեր և եկեղեցիներ
Լևան Խոտիվարի
Կենսագրություն
Լևան Խոտիվալին ծնվել է 1902 թվականի հունվարի 4-ին Վրաստանի Քութայիս քաղաքում։
1922-1925 թվականներին սովորել է Թբիլիսիի համալսարանի սոցիալ-տնտեսագիտական ու գյուղատնտեսական ֆակուլտետներում։ 1924 թվականին ավարտել է Վրաստանի Ժողլուսկոմին կից կինոդերասանի դպրոց-ստուդիան ։
1940-1945 թվականներին դերասանական վարպետություն է դասավանդել Վրաստանի Ժողլուսկոմին կից դպրոց-ստուդիայում ։ Նկարահանվել է «Երիտասարդությունը հաղթում է» (1928), «Մզագոն և Գելան» (1930), «Ոսկեգույն հովիտ» (1937), «Հայրենիք» (1939), «Ընկերություն» (1940), «Սաբուխի» (1941) և այլ ֆիլմերում։ Եղել է «Բարձունք նվաճողները» (1941) ֆիլմի երկրորդ ռեժիսորը ։
Մահացել է 1980 թվականի դեկտեմբերի 13-ին, Վրաստանում։
Արտաքին հղումներ
Կատեգորիա:Վրացի կինոռեժիսորներ Կատեգորիա:Վրացի սցենարիստներ Կատեգորիա:Վրացական ԽՍՀ ժողովրդական արտիստներ Կատեգորիա:Վրացի ռեժիսորներ Կատեգորիա:Վրացի դերասաններ
Մեդեա (նկար)
«Մեդեա» (Medea), անգլիացի պրեռաֆայելիտ նկարիչ Ֆրեդերիկ Սենդիսի նկարը՝ ստեղծված 1868 թվականին։ Ներկայումս նկարը գտնվում է Բիրմինգհեմի գեղարվեստական թանգարանի և պատկերասրահի հավաքածուում։
Տեղեկություն նկարի մասին
Նկարիչը 1868 թվականին ուղարկել է կտավը Գեղարվեստի թագավորական ակադեմիայի ամառային ցուցադրությանը, սակայն այն չեն թույլատրել ցուցադրության, ավելի շատ քաղաքական պատճառներով և անձնական նախանձից, քան թե հենց ստեղծագործության գեղարվեստական արժանիքներից ։ Ամեն դեպքում աշխատանքը ցուցադրության ներկայացվել է հաջորդ տարի և ստացել «The Times» հանդեսի գովաբանական արձագանքը, որի հոդվածում քննադատվում է նաև ակադեմիայի՝ աշխատանքը չթույլատրելու նախորդ որոշումը ։
Մեդեայի կերպարի համար բնորդուհի է եղել գնչուհի Քեոմի Գրեյը, Սենդիսը ծանոթացել է նրա հետ Նորիջում, ինչից հետո նրան տարել է իր հետ Լոնդոն, որտեղ աղջիկը կեցվածք է ընդունել նրա բազմաթիվ այլ ստեղծագործությունների համար ։ Մեդեան պատկերված է կախարդությամբ զբաղվելու ժամանակ, քննադատները նշել են հերոսուհու չարագուշակ կերպարի ստեղծումը գունային ներկապնակի (մոխրագույն շուրթեր, սառը լուսավորություն) և բազմաթիվ դետալների շնորհիվ (հմայության համար հավաքածու, դոդոշ, կուռքի արձան և այլն) ։
1911 թվականին նկարն ուղարկվել է Իտալիա՝ Արվեստի միջազգային ցուցահանդես՝ որպես Մեծ Բրիտանիայի արվեստի ստեղծագործությունների լավագույն ներկայացուցիչներից մեկը ։
Ծանոթագրություններ
Կատեգորիա:Ֆրեդերիկ Սենդիսի նկարներ Կատեգորիա:1868 նկարներ Կատեգորիա:Կանանց դիմապատկերներ
Մասուդի
Մասուդի, արաբ պատմիչ, ճանապարհորդ։
Եղել է Իրանում, Հնդկաստանում, Աֆրիկայում, Հայաստանում, Միջին Ասիայում։ Նրա բազմաթիվ (շուրջ 20) աշխատություններից պահպանվել են միայն երկուսը՝ «Ոսկու լվացատեղեր և գոհարների հանքեր», ուր տեղեկություններ է հաղորդում երկրի, ծովերի ու լեռների, ինչպես նաև աշխարհի տարբեր ժողովուրդների (հույների, հռոմեացիների, արաբների՝ մինչև X դարի կեսը) մասին, և աշխարհագրական փոքրիկ երկ։
Արժեքավոր է Արայի և Շամիրամի մասին հաղորդած արաբական զրույցը, որը տարբերվում է մեզ հասած այլ պատումներից։ Մանրամասն տեղեկություններ է հաղորդում Կովկասի ցեղերի մասին։
Բառա դի Սանտանա
Բառա դի Սանտանա (Barra de Santana), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պիանկո գավառի կազմի մեջ։ Բնակչությունը կազմում է 8463 մարդ՝ 2006 թվականի տվյալներով։ Գրավում է 369,290 կմ2 տարածք։ Բնակչության խտությունը՝ 22,9 մարդ/կմ²։
Մասուդի
Ծանոթագրություններ
Կատեգորիա:Արաբ պատմիչներ Կատեգորիա:Արաբական ճանապարհորդներ
Բառա դի Սանտանա
Պատմություն
Քաղաքը հիմնադրվել է 1994 թվականի ապրիլի 29-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Ուրախ սիրավեպ
Ուրախ սիրավեպ (მხიარული რომანი), կատակերգական ժանրի գեղարվեստական ֆիլմ։ Ռեժիսորն է Լևան Խոտիվարին։
Սյուժե
Ֆիլմը պատմում է Թբիլիսիի գյուղատնտեսական ինստիտուտի ուսանող Դաթոյի մասին, ով սիրահարվել է կոնսերվատորիայի ուսանողուհի Էկային։ Վերջինս գանձապահ Հիփոլիտի միակ դուստրն է։ Էկայի ազգականները, համաձայն չեն Դաթոյի հետ նրա հարաբերություններին։ Սիրահարները փորձում են հաղթահարել բոլոր փորձությունները դեպի ամուսնություն։
Արտաքին հղումներ
Կատեգորիա:Վրացական ֆիլմեր Կատեգորիա:1972 ֆիլմեր Կատեգորիա:Խորհրդային ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Լևան Խոտիվարիի ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Վրացերեն ֆիլմեր
Քեթրին Փաթերսոն
Քեթրին Փաթերսոն (Katherine Paterson, ), Ժամանակակից ամերիկացի գրող, արժանացել է բազմաթիվ մրցանակների և պարգևների, այդ թվում՝ Հանս Քրիստիան Անդերսենի (1998) և Աստրիդ Լինդգրենի անվան մրցանակներ (2006)։ Երկու անգամ արժանացել է ամերիկյան մանկական գրականության բարձրագույն պարգևների՝ ստանալով Նյուբերի անվան մեդալներ, «Կամուրջ դեպի Տերաբիթիա» (1977) և «Ես սիրում էի Յակովին» (1981) գրքերի համար։
Կենսագրություն
Քեթրին Փաթերսոնը ծնվել է Չինաստանում։ Նա իր մանկության մի մասն անցկացրել է Չինաստանում, ապա տեղափոխվել է ԱՄՆ։ Փաթերսոնը չորս տարի ապրել է Ճապոնիայում և Կոբեում սովորել է ճապոներեն։ Ապա նա դասավանդել է Սիկոկու կղզում գտնվող մի գյուղում։
Քեթրին Փաթերսոնի պատմությունների թեմաները սերտորեն կապված են իր չորս երեխաների և նրանց ընկերների կյանքի հետ։ Գրողը երկար ժամանակ ապրել է Մերիլենդ նահանգի Տակոմա Պարկ քաղաքում։
Գործունեություն
Քեթրին Փաթերսոնը այժմ ապրում է Վերմոնտ նահանգի Բարե քաղաքում։ Նա 2010 թվականից մինչև 2011 թվականը զբաղեցրել է ԱՄՆ Կոնգրեսի գրադարանի՝ Երիտասարդական գրականության ազգային դեսպան պատվավոր պաշտոնը ։ Նրա առաքելությունը եղել է՝ գրագիտության կարևորության և ողջ կյանքի ընթացքում կրթվել շարունակելու կարևորության մասին բնակչության տեղեկացվածությունն ավելացնելը ։ Այժմ Փաթերսոնը «Մանկական գրականության և գրագիտության ազգային միության», ոչ կոմերցիոն կազմակերպության փոխնախագահն է։ Նա հանդես է գալիս գրագիտության, գրականության և գրադարանների տարածման օգտին ։
Մատենագրություն
Հատուկ գրքեր՝ ռուսերեն հրատարակությամբ։
Արտաքին հղումներ
Կատեգորիա:Ամերիկացի մանկագիրներ Կատեգորիա:Ամերիկացի արձակագիրներ Կատեգորիա:21-րդ դարի ամերիկացի վիպասաններ Կատեգորիա:20-րդ դարի ամերիկացի վիպասաններ Կատեգորիա:20-րդ դարի ամերիկացի կին գրողներ Կատեգորիա:21-րդ դարի ամերիկացի կին գրողներ Կատեգորիա:Կին մանկագիրներ Կատեգորիա:Ամերիկացի կին վիպասաններ
Մասունք
Մասունք, սրբացված անձնավորության մարմնի (երբեմն՝ իրերի) մնացորդ, նշխար։ Քրիստոնեության մեջ մասունքի պաշտամունքը սահմանվել է III դարում, որը Բյուգանդական կայսրության մեջ մերժել են պատկերամարտները։
787 թվականի Տիեզերական 7-րդ (Նիկեայի 2-րդ) ժողովը, մասունքին վերագրելով հրաշագործ զորություն, վերահաստատեց դրա երկրպագությունը, որն այնուհետև դարձավ սրբապաշտամունքի ձևերից մեկը։ Միջին դարերում մասունքները արտադրվել են գլխավորապես վանքերում։
Քննադատների համոզմամբ, մասունքի պաշտամունքը, որը հիմնված է սնահավատության վրա, եկեղեցին օգտագործել է կրոնն ամրապնդելու և նվիրաբերությունների միջոցով հավատացյալներից եկամուտներ կորզելու համար։
Կատեգորիա:Սուրբ անձնավորության մարմնի կամ իրերի մնացորդներ
Քարագետ (գետ)
Քարագետ, գետակ Հայաստանի Գեղարքունիքի մարզում։ Սկիզբ է առնում Արեգունի լեռների հարավարևելյան լանջերի աղբյուրներից և Ճամբարակ քաղաքից հարավում աջից միախառնվում Աղաքար գետին։ Երկարությունը՝ 5,5 կմ ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Աղաքար գետի վտակներ
Կաստան
Կաստան (Castans), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 120 մարդ, բնակչության խտությունը` 7.05 մարդ/կմ²։ Բնակավայրը զբաղեցնում է 17.01 կմ² տարածք։
Աշխարհագրություն
Գտնվում է Փարիզ քաղաքից 610 կմ հարավ, Մոնպելիե քաղաքից` 115 կմ արևմուտք, Կարկասոն քաղաքից` 25 կմ հյուսիս-արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 74 աշխատունակ (15-64 տարեկան) բնակիչ, որոնցից ակտիվ էին 43-ը, իսկ ոչ ակտիվները` 31։ Ակտիվության ցուցանիշը կազմում է 58,1 %։ 43 աշխատունակ մարդկանցից աշխատել է 33 անձ (18 տղամարդ և 15 կին)։ Գործազուրկ են եղել 10 անձ (5 տղամարդ և 5 կին)։ 31 անաշխատունակներից 3-ը եղել են աշակերտներ կամ ուսանողներ, 15-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դաշնային պահուստների համակարգ
ԱՄՆ դաշնային պահուստների համակարգ (անգլ.՝ Federal Reserve System, ոչ պաշտոնական կրճատ անվանում՝ Fed), կենտրոնական կառավարության կողմից ԱՄՆ-ի դրամատների վերահսկման համակարգ, որտեղ համերկրային պահուստի խորհուրդը կարգավորում է փողի առաջարկը, զբաղվում փողի տպագրությամբ, հաստատագրում զեղչադրույքը և թողարկում կառավարության պարտատոմսերը։
Հանդիսանում է Միացյալ Նահանգների կենտրոնական բանկը։ Համակարգը ղեկավարվում է համերկրային պահուստի խորհրդի կողմից, որի կազմի մեջ մտնում են նախագահը և հանձնախմբի յոթ անդամները («կառավարիչներ»)։ Համակարգի կազմի յուրաքանչյուր անդամ նշանակվում է երկրի նախագահի կողմից, չնայած դրան համակարգն անկախ է ԱՄՆ-ի կառավարությունից։
Համերկրային պահուստի տասներկու բանկերը վերջին ատյանի փոխատուներ են տեղական գործարար բանկերի համար։
Արտաքին հղումներ
Կատեգորիա:Բանկեր Կատեգորիա:Դաշնային պահուստների համակարգ
Speak Now
Speak Now, ամերիկացի երգչուհի Թեյլոր Սվիֆթի երրորդ ալբոմը, որը թողարկվել է 2010 թվականի հոկտեմբերի 25-ին «Big Machine» լեյբլի ներքո։ Ալբոմը Billboard 200 հիթ-շքերթում առաջնաելույթ է ունեցել միանգամից առաջին հորիզոնականում, վաճառքի առաջին շաբաթվա ընթացքում վաճառվել է 2010 թվականի համար ռեկորդային՝ 1 047 000 տպաքանակով ։ Ալբոմի բոլոր 14 երգերը տեղ են գտել Billboard Hot 100 սինգլային հիթ-շքերթում, իսկ գլխավոր հիթը` «Mine»-ը, հասել է 3-րդ հորիզոնական։
Ալբոմի մասին
«Speak Now» երգը թողարկվել է 2010 թվականի հոկտեմբերի 25-ին «Big Machine» լեյբլի ներքո  և շնորհիվ առաջնաելույթային 1 047 000 օրինակով տպաքանակի՝ դարձել է երգչուհու՝ ԱՄՆ-ում երկրորդ № 1 սկավառակը և ԱՄՆ-ի պատմության մեջ կանանց համար ամենաարագ վաճառվող ալբոմներից 3-րդը։ Մեծ Բրիտանիայում Top 40 Albums-ում ալբոմը առաջնաելույթ է ունեցել 6-րդ հորիզոնականում ։  Կանադայում՝ Կանադական ալբոմների հիթ-շքերթում, ալբոմը առաջնաելույթ է ունեցել առաջին հորիզոնականում՝ 62000 տպաքանակով ։ Հզոր առաջնաելույթից հետո ալբոմը մնացել է առաջին հորիզոնականում, իսկ երկրորդ շաբաթում Միացյալ Նահանգներում վաճառվել է 320 000 տպաքանակով (69% անկմամբ) ։ Իր 3-րդ շաբաթում նա երկրորդ տեղն էր զբաղեցնում (212,000)․ առաջնաելույթային էր Սյուզան Բոյլի նոր «The Gift» սկավառակը ։
Սակայն 8-րդ շաբաթում ալբոմը կրկին վերադարձել է առաջին հորիզոնական (259,000) ։ Թողարկման 9-րդ շաբաթվա ընթացքում այն մնացել է 4-րդ շաբաթվա գագաթին (276,000, աճ 11 %-ով) ։ Թողարկման 10-րդ շաբաթվա ընթացքում, չնայած փոքր տպաքանակին (77,000, 72% անկում նախորդ շաբաթվա համեմատ), Սվիֆթի ալբոմը նախկինի պես եղել է առաջին հորիզոնականում 5 շաբաթ շարունակ ։
Ըստ պաշտոնական տվյալների՝ Թեյլոր Սվիֆթը  «Back to December» երգը նվիրել է իր նախկին ընկերներից մեկին՝ դերասան Թեյլոր Լոթներին, որը «Մթնշաղ» (The Twilight Saga) ֆիլմում) հայտնի է Ջեյկոբ Բլեքի դերով ։
«Mean» սինգլը Լավագույն սոլո քանտրի կատարողներ և Լավագույն քանթրի երգեր անվանակարգերում արժանացել է «Գրեմմի» մրցանակի ։ Ալբոմը 2011 թվականին Top Country Albums անվանակարգում արժանացել է« Billboard Music Awards» մրցանակի ։
«Speak Now» սինգլը լ Billboard Hot 100-ում 217,000 թվային ներբեռնմամբ անմիջապես առաջնաելույթ է ունեցել ութերորդ հորիզոնականում։ «Speak Now»-ն դարձել է Թեյլոր Սվիֆթի 6-րդ սինգլը, որն անմիջապես ընդգրկվել է Top-10-ում, ինչը նրան դարձրել է պատմության մեջ առաջին կատարողն այդ ցուցանիշով։ Ավելի վաղ՝1995-1998 թվականներին, ամերիկյան Billboard Hot 100 հիմնական հիթ-շքերթի Top-10-ում 5 առաջնաելույթ ունենալով ռեկորդ էր սահմանել երգչուհի Մրայա Քերին ։
Ալբոմի հիմնական հրատարակության բոլոր 14 երգերը և և 3 բոնուսային թրեքները ներառվել են ԱՄՆ Billboard Hot 100 հիթ-շքեթում, դրանցից 11-ը այնտեղ են եղել միաժամանակ, ինչը Սվիֆթին դարձրել է կատարողների պատմության մեջ 3-րդը և առաջին կինը, որը Hot 10-ում ավելի քան տասը մրցակցային հիթ է ունեցել։ «Speak Now»-ն նաև պատմության մեջ միակ ալբոմն է, որն 17 հիթ է ունեցել Hot 100-ում։ Ընդհանուր՝ 4 հիթ Թոփ 10-ում, 7 հիթ Top 20- ում և 9 հիթ Top 30-ում Ссылки по местам в чартах для песен:
Տասներեք ամսվա շրջանակներում, 111 համաշխարհային շրջագայությունների ընթացքում Թեյլորը ունեցել է Ասիայում յոթ, Եվրոպայում տասներկու, Հյուսիսային Ամերիկայում ութսուն և Ավստրալիայում տասներկու համերգ։ Speak Now World Tour-ին մասնակցել են երգչուհու ավելի քան 1,6 մլն երկրպագուներ և հավաքվել է ավելի քան 123 մլն դոլար՝ դառնալով բոլոր ժամանակների ամենահասութաբեր շրջագայություններից մեկը ։
Ալբոմի բոլոր երգերի հեղինակը Թեյլորն է։
Կարծիքներ
Ալբոմը արժանացել է երաժշտական քննադատների և առցանց հրապարակումների դրական գնահատականներին։
Երգացանկ
Երգացանկը Թ. Սվիֆթի պաշտոնական կայքի 2010 թվականի  սեպտեմբերի 22-ի տվյալներով ։
Նկատողություններ Ալբոմի ոչ հյուսիսամերիկյան տարբերակները ունեն Mine» «Back to December» և «The Story of Us» երգերի ձայնագրության տարբեր տարբերակներ, որոնց պրոդյուսերներն եղել են Dean Gillard-ըև Matt Ward-ը։
Սերտիֆիկացիա
!scope="row"|Աշխարհում
Արտաքին հղումներ
Կատեգորիա:2010 ալբոմներ Կատեգորիա:Անգլալեզու ալբոմներ Կատեգորիա:Billboard 200 գլխավորած ալբոմներ
Վիկտոր Զուբկով
Վիկտոր Ալեքսեևիչ Զուբկով (Ви́ктор Алексе́евич Зубко́в, ), ռուս քաղաքական գործիչ, տնտեսագետ։ 2012 թվականի մայիսի 30-ից գազ արտահանող երկրների ֆորումի հետ փոխգործակցության հարցերով Ռուսաստանի նախագահի հատուկ ներկայացուցիչ ։
Տնտեսագիտության դոկտոր, 1991-2004 թվականներին՝ տարբեր նախարարությունների և գերատեսչությունների ղեկավարի տեղակալ։ 2001-2007 թվականներին՝ Ռուսաստանի ֆինանսական հետախուզության ղեկավար։ 2007 թվականի սեպտեմբերի 14-ից մինչև 2008 թվականի մայիսի 7-ը՝ Ռուսաստանի Դաշնության Կառավարության նախագահ ։ 2008-2012 թվականների մայիսի 7-ից 8-ը մինչ կառավարության նոր ղեկավարի նշանակումը՝ Ռուսաստանի կառավարության նախագահի պաշտոնակատար։ 2008 թվականի մայիսի 12-ից մինչև 2012 թվականի մայիսի 21-ը՝ Վլադիմիր Պուտինի կառավարության կազմում Ռուսաստանի կառավարության նախագահի առաջին տեղակալ։ Գազպրոմի տնօրենների խորհրդի նախագահ։ Հայրենիքին մատուցած ծառայությունների համար շքանշանի ասպետ։
Կուսակցական պատկանելություն
1967-ից 1991 թվականներին՝ ԽՄԿԿ անդամ։ 1995 թվականից մտնում էր կառավարությանը մոտ Մեր տունը Ռուսաստանն է կուսակցության կազմի մեջ։ 2000 թվականին զբաղեցրել է Միասնություն կուսակցության Պետերբուրգի միավորման ղեկավարի պաշտոնը։ 2002 թվականից ընդգրկված էր Միասնական Ռուսաստան կուսակցության կողմնակիցների շարժման համակարգող խորհրդի կազմում, սակայն խմբակցությունից դուրս գալուց հետո, որի կողմնակիցն է նա, նրա հետ այլևս կապ չի ունեցել ։ Ռուսաստանի կառավարության նախագահ նշանակվելու պահին անկուսակցական է ։
Սեփականություն և եկամուտներ
2013 թվականի հուլիսից մինչև 2014 թվականի փետրվարը տիրապետում էր Գազպրոմի բաժնետոմսերի շուրջ 0,0001  %-ը, բաժնեմասը վաճառել էր Ղրիմի միացման ֆոնին գնանշումների էական անկումից ոչ շատ առաջ ։
Քաղաքական որոշումներ
Վարչապետի առաջին կադրային որոշումը (2007 թվականի սեպտեմբերի 18) պաշտպանության նախարար Սերդյուկովի պաշտոնաթողության խնդրագիրն էր «մտերիմ ազգակցական հարաբերությունների պատճառով» ։ Հրաժարականը, սակայն, չի ընդունվել ։
Արտաքին հղումներ
Կատեգորիա:«Միասնական Ռուսաստան» կուսակցության անդամներ Կատեգորիա:«Աշխատանքի վետերան» մեդալակիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:Տնտեսագիտական գիտությունների դոկտորներ Կատեգորիա:Գիտնականներ այբբենական կարգով Կատեգորիա:Ռուսաստանի «Հայրենիքին մատուցած ծառայությունների համար» 1-ին աստիճանի շքանշանի ասպետներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ Կատեգորիա:Ռուս քաղաքական գործիչներ Կատեգորիա:Ռուս տնտեսագետներ Կատեգորիա:Մոսկվայի 850-ամյակի հուշամեդալով պարգևատրվածներ
Սերգեյ Գորոբչենկո
Սերգեյ Բորիսովիչ Գորոբչենկո (Серге́й Бори́сович Горо́бченко, ), կինոյի և թատրոնի ռուս դերասան։
Կենսագրություն
Ինստիտուտն ավարտելուց հետո՝ մինչև 2000 թվականը, Սերգեյ Գորոբչենկոն եղել է Սանկտ Պետերբուրգի Ն. Ակիմովի անվան կոմեդիայի ակադեմիական թատրոնի դերասան։ 2000-2002 թվականներին որպես դերասան աշխատել է Մոսկվայի «Լենկոմ» պետական թատրոնում։
Կինոյում նկարահանվել Սերգեյ Գորոբչենկոն սկսել է 1998 թվականին։ Ճանաչման է արժանացել ռեժիսոր Պյոտր Բուսլովի «Բումեր» (2003) ֆիլմում Պետյայի դերը կատարելուց հետո։ Այդ ֆիլմում նկարահանվելու համար դերասանն ստիպված է եղել հեռանալ «Լենկոմ» թատրոնից ։
Արտաքին հղումներ
Կատեգորիա:Ռուս դերասաններ Կատեգորիա:20-րդ դարի դերասաններ
Դավիթ I (Կախեթի արքա)
Դավիթ I , եղել է Կախեթի (Արևելյան Վրաստան), թագավոր։ Բագրատունիների արքայատոհմից է։ Գահակալել է 1601 թվականի օգոստոսից մինչև իր մահը՝ 1602 թվականի հոկտեմբերի 2-ը ։
Դավիթը Կախեթի թագավոր Ալեքսանդր II-ի որդին էր, որի կինն էր Թինաթինը։ Օգտագործելով առիթը, որ հայրը հիվանդ է, նա որոշ ժամանակ արդյունավետորեն կառավարում է երկիրը՝ անտեսելով կրտսեր եղբորը։ Ապաքինվելուց հետո հայրը ուզում է շարունակել երկրի կառավարումը, սակայն Դավիթը հրաժարվում է զիջել իշխանությունը և 1601 թվականի հոկտեմբեր ամսին թագադրվում է որպես Կախեթի թագավոր։ Եղբայրը՝ Գեորգին, չի կարողանում պահպանել իրեն բաժին հասած կալվածքը, որն աստիճանաբար քայքայվում է, իսկ ինքը հալածանքների է ենթարկվում և ձերբակալվում է եղբոր կողմից իր 17 կողմնակիցների հետ։ Եվ մինչ նա բանտում էր, եղբայրը մահապատժի է ենթարկում նրա համախոհներին։ Դավիթն արտաքին քաղաքականության մեջ շարունակում է հոր ուղին։ Նա երկրում վերահաստատում է ռուսաական դեսպանատունը և արտահայտում իր հավատարմությունը ռուսական ցարի հանդեպ։ Նա հետո ընդդիմանում է Նուգզարին՝ Արագվի իշխանին, և ստիպում ենթարկվել իրեն։ Դավիթը հանկարծամահ է լինում 1602 թվականի օգոստոսի 2 –ին։ Ալեսանդրը վերահաստատվում է գահին։ Դավիթը նաև հիշվում է որպես պարսկական հեքիաթների որոշ մասի թարգմանիչ։
Ընտանիք
Դավիթը ամուսնացել է 1581 թվականին Քեթևանի՝ Մուխրանիի իշխան Աշոտ I-ի դստեր հետ։
Կախեթի թագավոր Թեյմուրազ I-ի․ Վախթանգ իշխանի (մահացել է 1604 թ.) Արքայադուստր Հելենի, ամուսնացել է Պարսկաստանի Աբբաս I-ի հետ ։ Արքայադուստր Մարթայի, ամուսնացել է Պարսկաստանի Աբբաս I-ի հետ։
Ծանոթագրություններ
Կատեգորիա:Կախեթի արքաներ Կատեգորիա:Բագրատիոնիներ Կատեգորիա:Վրաց արքաներ
Երևանի Մուրացանի անվան թիվ 18 հիմնական դպրոց
Երևանի Մուրացանի անվան թիվ 18 հիմնական դպրոց, հանրակրթական դպրոց Երևանի Շենգավիթ վարչական շրջանում։
Պատմություն
Դպրոցը հիմնադրվել է 1932 թվականին և հիմնադրման պահից կոչվել է հայ գրող Մուրացանի անունով։ Ի սկզբանե գործել է Թելմանի անվան թիվ 13 դպրոցի շենքում, այնուհետև տեղափոխվել է Վերին Շենգավիթի Կիրովի անվան թիվ 12 դպրոցի շրջակայքում գտնվող մեկհարկանի շենք։ Այդ ժամանակահատվածում դպրոցն ունեցել է 12 դասարան` 280 աշակերտներով։ 1949 թվականին դպրոցը տեղափոխվել է Թամանցիների փողոցում գտնվող մանկապարտեզի շենք, 1961 թվականին՝ Շենգավիթ վարչական շրջանի Բագրատունյաց 32 հասցեում գտնվող շենք ։ Դպրոցում ուսուցանվում է 3 օտար լեզու՝ ռուսերեն, ֆրանսերեն, անգլերեն ։
1955 թվականին դպրոցի դիմաց տեղադրվել է Մուրացանի կիսանդրին (քանդակագործ՝ Արա Հարությունյան, ճարտարապետ՝ Ֆենիքս Դարբինյան)։
Արտաքին հղումներ
Կատեգորիա:Երևանի դպրոցներ
Մեծ մզկիթ (Բրյուսել)
Բրյուսելի Մեծ մզկիթ (Grote Moskee van Brussel; المسجد الكبير في بروكسل), Մեծ մզկիթը Բրյուսելում ամենահինն է։ Այն գտնվում է Cinquantenaire այգում։ Դա նաև Բելգիայի իսլամական և մշակութային կենտրոնի նստավայրն է ։
Բնօրրինակը կառուցվել է ճարտարապետ Էռնեստ Վան Հումբբեկի կողմից արաբական ոճով, 1880 թվականին Բրյուսելում կայանալիք ազգային ցուցահանդեսի Արեւելյան տաղավարի ստեղծման համար։ Այդ ժամանակ տաղավարում տեղադրվեց մենահամերգային նկար ՝ Բեյ­րութի նկարիչ Էմիլ Ուոթերսի «Կահիրեում», որը մեծ հաջողություն ունեցավ։ Սակայն 20 դարում պահպանման պակասը առաջացրեց շենքի աստիճանաբար վատթարացմանը։
1967 թ. թագավոր Բոդուինը շենքը հանձնեց Սաուդյան Արաբիայի թագավոր Ֆեյսալ բեն Աբդ ալ-Ազիզին `99-ամյա վարձավճարով, Բելգիայի պաշտոնական այցով նավթային պայմանագրերի ապահովման բանակցությունների շրջանակներում ։ Բելգիայում շենքը վերածվել է երկրպագության վայր մուսուլմանական ներգաղթյալների օգտագործման համար,ովքեր ժամանել են Մարոկկոյից և Թուրքիայից ։ Գործարքի շրջանակներում, Պաղեստինի տարածքում գտնվող իմամները կազատվեն, չնայած նրանց ուղղափառ սալաֆիզմը ավանդույթ է ըստ Georges Dallemagne-ի, որոնք տարբերվում են ավելի բաց մտավոր ներգաղթյալներից, սակայն նրանց ուսուցումը ժամանակի ընթացքում կդառնա ավելի շատ ուղղափառ ավանդույթ,  և իմամները կխրախուսեն ներգաղթյալների մուտքը բելգիական հասարակություն ըստ Georges Dallemagne-ի ։ Մզկիթը  երկար ժամանակ վերակառուցվել է, Թունիսյան ճարտարապետ՝ Մոհի Բուբակերի կողմից  Սաուդյան Արաբիայի ծախսերով,  և  բացվեց 1978 թ. Խալիդ Իբն Աբդ ալ-Ազիզի և Բոդուինի ներկայությամբ ։
Մզկիթի դերը, որպես բելգիայի իսլամական համայնքի առաջատար կրոնական կառույց է, ինչպես նաև դիվանագիտական կամուրջ Սաուդյան և Բելգիական միապետությունների միջև, և իր վերակազմակերպման ժամանակ եղել է բանավեճի մի կետ ։ Մզկիթը հայտնի է մուսուլման դիվանագետների կողմից և հայտնի վայր է բելգիացիների համար, ովքեր ձգտում են ընդունել իսլամ ը։ Այն նաև ուսուցանել է հազարավոր մուսուլման աշակերտների։
Իմամներն ու պաշտոնյաները դուրս են եկել կրկնել այն լուրը, թե իսլամը խաղաղության կրոն է և ոչ մի կապ չունի ահաբեկիչների հետ 2015 թվականի նոյեմբերի 15-ի Փարիզի հարձակումներից հետո։ ԻԿԿ-ի տնօրեն Հալիդ Ալաբրիին, որը քարոզեց Թեքֆիրի դոգմանը, Բելգիայի իշխանություններից հեռացրեց իր ծայրահեղ տեսակետները 2012 թ. :
Թեև մզկիթի ղեկավարությունը պնդում էր խթանել իսլամի ներգրավված տեսլականը, Բելգիայի իշխանությունը նշում է, որ մզկիթը խրախուսում է երկրպագուներին փակել հիմնական բելգիական հասարակությունը եւ այդ առաջնորդ Թամամ Աբդելհադի Սյուֆը խոսեց` ոչ ֆրանսերենով և ոչ էլ հոլանդերենով, այլ Բելգայի պաշտոնական լեզվով ։
Կազմակերպություն
1983 թվականին բելգիական կրթության նախարար Անդրե Բերտուիլի հրամանագրով մզկիթը գտնվում է Իսլամական աշխարհի լիգայի հսկողության ներքո, այնուհետև ստացել է երեք պաշտոններ տնօրենների խորհրդի կազմում ։ Մզկիթը ֆինանսավորվում է նաև Իսլամական աշխարհի լիգայի կողմից, որն իր հերթին ֆինանսավորում է Սաուդյան Արաբիայի կառավարությունը ։ Իսլամական մշակութային կենտրոնում կա դպրոց և իսլամական հետազոտական կենտրոն, որի նպատակն է քարոզել իսլամը ։ Աղոթքները արաբերեն են։ Կենտրոնը նաև տրամադրում է արաբերեն դասընթացներ մեծահասակների և երեխաների համար, ինչպես նաև ներածական դասընթացներ իսլամու Իսլամմ։
Բելգիայի խորհրդարանի պատգամավոր Վիլյե Դեմեյերը քննադատել է մզկիթի կազմակերպությունը ասելով`«Այսօր Բելգիայի բոլոր շրջաններում մուսուլմանների մեծամասնությունը ցանկանում է ապրել խաղաղության մեջ, իրենց հավատալիքներով մենք պետք է հանձնենք ամենավառ Բելգիական իսլամը...» :
Սաուդյան Արաբիայի հրաժարվելը վերահսկողությունից
2018 թ. փետրվարին Սաուդյան Արաբիան համաձայնել է հրաժարվել մզկիթի հսկողությունից, նշելով, որ այն փորձում է թափանցել իր հեղինակությունը, որպես իսլամի ծայրահեղ պահպանողական բրենդի գլոբալ արտահանող ։
2018 թվականի մարտի 16-ին Բելգիայի Նախարարների խորհուրդը որոշեց դադարեցնել զիջումը և փոխանցել իր շահագործումը Բելգիայի մուսուլմանական գործադիր տնօրենին և տեղական հավատացյալների բարեգործությանը ։ Մեկ տարվա անցումային շրջանով որոշվեց `հնարավորություն ընձեռել և ստեղծել մի կառույց, որը կհամակցի մուսուլմանական գործադիրին դեռևս այն միավորվելու համար։ Կառավարությունն այսպիսով ուժի մեջ է թողարկում բրիտանական 2016 թվականի ռմբակոծությունների ուսումնասիրման հանձնաժողովը, որը նպատակ ուներ ավարտել Բոսնիայում ուսուցանվող օտար պետությունների միջամտությունը իսլամում ։
Ծանոթագրություններ
Կատեգորիա:Բիլգիայի մզկիթներ Կատեգորիա:Բրյուսել
Էխինոկոկ
Էխինոկոկ, պարկաճիճու, մանր, ժապավենաձև երիզորդեր։ Հայտնի է 9 տեսակ, միախցիկ էխինոկոկ (Echinococcus granulosus), բազմախցիկ էխինոկոկ (Alveococcus multilocularis) և այլն։ Միախցիկ էխինոկոկի մարմինը կազմված է գլխիկից, որը կրում է ծծիչներ ու կարթերի պսակ և 3-4 հատվածից։
Սեռահասուն ձևի երկար, մինչև 6 մմ էխինոկոկ մակաբուծվում է շների և վայրի մսակերների բարակ աղիներում։ Երիզորդի համար մարդը և գրեթե բոլոր կաթնասուն կենդանիները միջնորդ տերեր են, որոնց օրգանիզմում զարգանում են էխինոկոկի թրթուրային ձևերը՝ գոյացնելով բշտեր, որոնց ներքին շերտը սաղմնային հյուսվածք է և առաջացնում է սկոլեքսներ ու դուստր բշտեր։ Էխինոկոկի բշտերի չափը հազիվ տեսանելիից կարող է հասնել մինչև նորածին երեխայի գլխի մեծության։ Բշտերը հաճախ զարգանում են կենդանիների լյարդում և թոքերում։ Կենդանիները էխինոկոկով վարակվում են՝ շների կողմից արտաքին միջավայր արտազատած սաղմերը (օնկոսֆերներ) ներս ընդունելով։